แม่เป็นถุงน้ำในรังไข่ ประมาณ 5.4 เซน ตอนนี้แม่กินยารักษาอยู่ แต่ยังไม่ตัดสินใจผ่าตัดหรือฉายแสง อยากขอคำปรึกษาค่ะ ถ้ากินยามันจะหายขาดไหมค่ะ หรือต้องรีบผ่าตัดค่ะ แม่ไม่กล้าผ่าตัดค่ แต่ถ้าฉายแสงแม่กล้าค่ ตอนนี้แม่เป็นโรคความดันโลหิตสูงด้วยค่ กินยาความดันกับยาถุงน้ำในรังไข่อยู่ค่
สวัสดีค่ะ ถุงน้ำ หรือซีสต์ในรังไข่ อาจเป็น1. ซีสต์ธรรมดา (paraovarian cyst) ซึ่งมักมีขนาดไม่ใหญ่มาก โดยส่วนใหญ่ไม่เกิน 3 cm. ขนาดมักคงที่ ไม่ทำให้เกิดอาการอะไร และไม่ได้อันตรายแต่อย่างไร ไม่จำเป็นต้องรักษา2. ช็อกโกแลตซีสต์ เป็นซีสต์ที่เกิดจากเยื่อบุโพรงมดลูกเจริญผิดที่ มักทำให้มีอาการปวดท้องน้อย ปวดท้องขณะมีประจำเดือนมาก มีขนาดได้ตั้งแต่ไม่กี่เซนติเมตรจนถึงหลายเซนติเมตร สามารถโตขึ้นเรื่อยๆ ได้ การรักษามักเริ่มด้วยการทานยาหรือฉีดยา หากไม่มีแนวโน้มเล็กลง หรือมีขนาดโตขึ้นเร็ว หรือมีอาการมาก อาจต้องผ่าตัดรักษา3. เนื้องอกที่เป็นซีสต์ เช่น serous cystadenoma, mucinous cystadenoma, teratoma เป็นต้น ซีสต์เหล่านี้มีได้ตั้งแต่ขนาดเล็กจนถึงขนาดใหญ่หลายสิบเซนติเมตรได้ ขนาดมักโตขึ้นเรื่อยๆ และจะไม่ตอบสนองต่อการรักษาด้วยยา ต้องอาศัยการผ่าตัด4. มะเร็งที่เป็นซีสต์ เช่น serous cystadenocarcinoma, mucinous cystadenocarcinoma เป็นต้น ขนาดของซีสต์มักใหญ่ได้หลายสิบเซนติเมตร และจะโตอย่างรวดเร็ว และมักทำให้เกิดอาการปวดท้อง ท้องโตจากการมีน้ำในช่องท้อง คลำได้ก้อนที่ท้องน้อย มีอาการเบื่ออาหาร น้ำหนักลด เป็นต้น การรักษาหลักคือการผ่าตัด และอาจมีการใหเยาเคมีบำบัดร่วม ส่วนการฉายแสงรักษา จะไม่ใช่การรักษาหลัก เพราะการฉายแสงในช่องท้องนั้น จะเกิดผลข้างเคียงได้มาก และมะเร็งของรังไข่ส่วนใหญ่มักไม่ค่อยตอบสนองต่อการฉายแสงค่ะดังนั้น หากการตรวจอัลตราซาวด์หรือเอ๊กซเรย์คอมพิวเตอร์ สงสัยว่าน่าจะเป็นเนื้องอกซีสต์หรือมะเร็ง ไม่ใช่ซีสต์ธรรมดา ซึ่งการตรวจพบว่ามีขนาด 5.4 เซนติเมตร ก็ไม่น่าเป็นซีสต์ธรรมดา และหากไม่มีอาการปวดท้องขณะมีประจำเดือนร่วม ก็ไม่น่าใช่ช็อกโกแลตซีสต์ ดังนั้น การรักษาด้วยยา อาจไม่สามารถทำให้ซีสต์หายได้ แนะนำควรผ่าตัดรักษาค่ะ แต่ทั้งนี้ ขึ้นอยู่กับการพิจารณาของแพทย์ผู้รักษาด้วยค่ะ